ÚRAD VLÁDY SLOVENSKEJ REPUBLIKY
      SEKCIA VLÁDNEJ LEGISLATÍVY

	Na rokovanie vlády SR
                                                                        Dňa 18. augusta 2004
                                                                                     K materiálu č. 17590/2004
                                                     K bodu č. 68

S T A N O V I S K O
k návrhu zákona, ktorým sa dopĺňa zákon č. 416/2004 Z.z. o Úradnom vestníku Európskej únie

I.

Návrh novely zákona, ktorým sa dopĺňa zákon č. 416/2004 Z.z. o Úradnom vestníku Európskej únie predkladá na rokovanie Legislatívnej rady vlády Slovenskej republiky minister spravodlivosti  D. Lipšic ako svoj iniciatívny návrh.

II.
Predložený návrh zákona dopĺňa výpočet inštitúcií, pre ktoré Ministerstvo spravodlivosti Slovenskej republiky zabezpečuje jedno vyhotovenie Úradného vestníka Európskej únie.

III.

     Legislatívna rada vlády Slovenskej republiky prerokovala predložený návrh 17. augusta 2004, kde odporučila predkladateľovi do návrhu zákona zapracovať jej pripomienky a odporúčania, a predložiť návrh zákona do ďalšieho legislatívneho procesu.

IV.

Sekcia vládnej legislatívy Úradu vlády Slovenskej republiky odporúča vláde návrh zákona, ktorým sa dopĺňa zákon č. 416/2004 Z.z. o Úradnom vestníku Európskej únie schváliť, avšak ešte s touto legislatívnou pripomienkou:

K Čl. I

-	samotný text návrhu novely zákona je potrebné nahradiť textom:

„§ 3 ods. 1 sa dopĺňa novým písmenom a), ktoré znie:
„a) prezidenta Slovenskej republiky,“

Doterajšie písmená a) až e) sa označujú ako písmená b) až f).“

V Bratislave 17. augusta 2004
Vypracovala: Lucia Dubravská

								           Štefan G r m a n
									generálny riaditeľ
								     sekcia vládnej legislatívy